VNT แรงไม่หยุดหย่อน! ทำนิวไฮในรอบ 3 ปีครึ่ง
VNT แรงไม่หยุดหย่อน! ทำนิวไฮในรอบ 3 ปีครึ่ง ล่าสุด ณ เวลา 10.22 น. ราคาอยู่ที่ 14.60 บาท บวก 1.10 บาท หรือ 8.15% สูงสุดที่ 14.60 บาท ต่ำสุดที่ 13.50 บาท มูลค่าซื้อขายที่ 150.22 ล้านบาท
8 พ.ย. 2559

ผู้สื่อข่าวรายงานว่า ราคาหุ้นบริษัท วีนิไทย จำกัด (มหาชน) หรือ VNT ณ เวลา 10.22 น. ราคาอยู่ที่ 14.60 บาท บวก 1.10 บาท หรือ 8.15% สูงสุดที่ 14.60 บาท ต่ำสุดที่ 13.50 บาท มูลค่าซื้อขายที่ 150.22 ล้านบาท
 
โดยราคาหุ้น VNT ปรับตัวขึ้นเป็นวันที่ 6 ติดต่อกัน นับตั้งแต่ราคาหุ้นอยู่ที่ระดับ 10 บาท เมื่อวันที่ 1 พ.ย.59 ขณะที่ราคาหุ้นทำระดับสูงสุดในรอบ 3 ปี 6 เดือน นับตั้งแต่ราคาหุ้นอยู่ที่ระดับ 15.10 บาท เมื่อวันที่ 30 พ.ค.56
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ โดยแนะนำ “เก็งกำไร” VNT เนื่องจากราคาหุ้นมีปัจจัยบวกจากส่วนต่าง (สเปรด) ปิโตรเคมี PVC- 0.5 Ethylene ปรับตัวขึ้น +1.2% เมื่อเทียบรายสัปดาห์ เป็น 433 เหรียญสหรัฐ/ตัน ทำระดับสูงสุดในรอบ 2 ปี และตั้งแต่ต้นไตรมาส 4/59 จนถึงปัจจุบัน เพิ่มขึ้นถึง 51% เมื่อเทียบกับช่วงเดียวกันของปีก่อน และเพิ่มขึ้น 43% เมื่อเทียบต่อไตรมาส
นอกจากนี้ Valuation ถูก ซื้อขายที่ PBV2560 เพียง 0.8 เท่า จึงมี Downside Risk ที่จำกัด และเชื่อว่าหากส่วนต่างราคา PVC ยืนเหนือระดับ 400 เหรียญสหรัฐ/ตันได้อย่างต่อเนื่อง จะส่งผลบวก และเป็น Upside Risk อย่างมีนัยสำคัญต่อประมาณการกำไรปี 2560 